สวัสดีค่ะ ตอนนี้หนูผ่าคลอดได้ 1 เดือนเต็มค่ะ มีเนื้อเยื่อออกมาพร้อมเลือดไม่มากค่ะ อยากทราบว่าอันตรายมั้ยค่ะ ออกมา 3 วันแล้วค่ะตอนนี้กังวลมาก
สวัสดีค่ะ จากที่เล่ามา จะเรียกว่าน้ำคาวปลานะคะน้ำคาวปลาที่มีหลังคลอด เกิดจากร่างกายขับน้ำนี้ออกมาจากแผลที่มดลูกบริเวณที่รกเกาะ น้ำนี้จะเป็นเลือดเก่าปนกับน้ำเหลืองค่ะโดยลักษณะน้ำคาวปลาหลังคลอดมี 3ระยะ คือ ระยะแรกหรือ 3วันแรกหลังคลอด จะเป็นน้ำสีแดงคล้ำ ระยะที่ 2 คือช่วง 4-14วัน จะเป็นสีแดงจางหรือสีน้ำตาลอ่อน ระยะที่ 3 คือช่วงวันที่ 15 จนถึง 6สัปดาห์ น้ำคาวปลาจะข้นขึ้นเป็นมูก สีขาว เป็นเมือกๆค่ะ**ลักษณะน้ำคาวปลาที่ผิดปกติ คือ น้ำคาวปลาที่มีกลิ่นเหม็น. น้ำคาวที่เคยเป็นแดงจางๆมีสีเข้มขึ้น มีอาการปวดท้องน้อยผิดปกติ มีไข้ ซึ่งลักษณะนี้บ่งบอกถึงการมีโพรงมดลูกอักเสบค่ะจากที่ ถือว่ามีอาการผิดปกตินะคะ แนะนำควรไปพบแพทย์เพื่อตรวจดูอาการนะคะ